Fraser domineer Spele se eerste dagMat Fraser gister in aksie by die Spele. Foto: Facebook. Mat Fraser se veldtog om die CrossFit Spele vir die vierde agtereenvolgende jaar te wen, is goed op koers nadat hy gister in Madison die items oorheers het. Die 29-jarige Amerikaner was eerste in albei items en het 200 punte ingesamel. Vanjaar se Spele is die grootste in die sport se geskiedenis en atlete van oral in die wêreld was gister in aksie. Die snoeiskêr is egter behoorlik ingelê en die aantal atlete is ná twee items tot 50 verminder. Suid-Afrika se Jason Smith is tans in die 35ste plek. Hy was elfde in die eerste oefensessie, maar het kwaai in die tweede item teruggesak om 73ste te eindig. Hy het egter die valbyl vrygespring. Sy landgenoot, Dina Swift, was egter nie so gelukkig nie en het 92ste ná die eerste ronde se oefening geëindig. Mans: Vroue: Ronde 1: Vier rondes van 400 m hardloop, drie keer die tou klim (sonder die gebruik van jou bene) en sewe hurk-rukke (squat snatches). Ronde 2: 800 m roei, 66 kettlebell jerks, 132 voet op jou hande stap.